નવી દિલ્હી : કાર્મિક મંત્રાલયે સરકારી કર્મચારીઓ માટે એલટીસીના દાવાઓને નિપટાવવા માટેની પ્રક્રિયા સરળ કરતા અનેક નવા પગલાંઓની જાહેરાત કરી છે. હવે આની સાથે જોડાયેલા કાર્યો માટે સમયસીમા નક્કી કરવામાં આવી છે. કેન્દ્ર સરકારના ૪૮ લાખ કર્મચારીઓ ટૂંક સમયમાં જ તેમના પ્રવાસના ફોટો અને અનુભવો જાહેર કરતાં જોવા મળશે તેમજ એલટીસીને લગતાં દરેક કામને મંજૂરી માત્ર પાંચ દિવસોમાં જ મળતી થઈ જશે.